Bokštinis svirplys
Bokštinis svirplys (angl. Rookhopper) – tai pasakiškų šachmatų figūra, kuri gali eiti ir kirsti kaip ir svirplys bet tik gulstinėmis ar statmenomis, peršokdama per savos, ar svetimos, figūros sudarytą kliūtį ir atsistoti už jos esančiame laukelyje. Peršokta figūra visais atvejais išlieka. Linijoje tarp pradinio laukelio ir peršokamos figūros neturi būti kitų figūrų. Pav.1 Bokštinio svirplio galimi ėjimai Pėstininką galima aukštinti į bokštinį svirplį, kai ši figūra yra pradinėje uždavinio pozicijoje. Bokštinis svirplys yra linijinė figūra. Ją galima suaktyvinti, pastačius laukelyje prieš norimą atakuoti figūrą, bet kokią kitą figūrą. Atakuojanti baterija, sudaryta iš bokštinio svirplio ir figūros, patraukus pastarąją iš linijos, nebeatakuoja už jos stovėjusios kitos figūros. Jei linijoje nėra figūros per kurią galima peršokti, bokštinis svirplys ja negali judėti. Šią figūrą pamėgo šachmatų kompozitoriai. Jie ją naudoja, kurdami tiesioginius, sutarto mato, sutarto atvirkščio mato atvirkščio mato, refleksinio mato serijinius uždavinius.